 Amuurahaas iyo kuwo kale oo badan ayaa Maxamuud Raage Ibraahin kaga hadlay Qoraal dheer oo uu u qaybiyay warbaahinta xalay, waxana qoraalkiisu u dhignaa sidan: Salaanta islaamka ka dib, Ma jecli in aan arrimihii aan hore uga hadlay dib ugu noqdo, waayo xiiso badan ma laha, waxaa dhammaantiin aad ka markhaati kacaysaan Wasiirro iyo shaqaalle isku riix-riixaya musuq baahay, Waxaan ka dheehanayey maalmahan danbe Hantidharka Guud oo dhex miranaya Wasaarado , runtii ninkaasi wax kasta oo uu qaban lahaaba, waa nin ka baqdin qaba warqada Buluuga ah ee sida daadka uga soo burqata Madaxtooyada Qaranka Somaliland, Taasoo runtii ku noqotay Murug aad u weyn Madaxda Reer Somaliland, Waxaan maalin la kulmay Wasiiradii Xilka laga qaaday mid ka mid ah , Waxaan ku idhi Wasiir Hebelow iska Samir waan ogahay oo waxba maad dhimine, Inta uu qoslay ayuu waxa uu igu yidhi Agaasime Maxamuud Warqadan waxa aan haystay 8 bilood ka hor , waayo maalin walba dhalinyaro ayaa ii sheegi jirtay in wiigan soo Socda Lay eryayo. 